Hyvinkään musiikkiopisto

Hyvinkään musiikkiopisto on Hyvinkään ydinkeskustassa rautatieaseman vieressä sijaitseva musiikkiopisto, joka on perustettu vuonna 1957.https://www.hymo.fi/opiston-esittely/ Siellä opiskelee noin 700 musiikinopiskelijaa.https://www.visithyvinkaa.fi/fi-FI/page/5cf654e006ab8b0d1b49901e Musiikkiopistossa on mahdollista opiskella alttotorven, alttoviulun, baritonitorven, cembalon, fagotin, harmonikan, harpun, huilun, kitaran, klarinetin, kontrabasson, käyrätorven, lyömäsoittimien, nokkahuilun, oboen, pasuunan, pianon, saksofonin, trumpetin, tuuban ja viulun soittoa sekä laulua.

Musiikkiopiston funkkistyyliä edustava Väinö Vähäkallion suunnittelema rakennus on valmistunut vuonna 1936. Aluksi siinä toimi Kansallis-Osake-Pankki. Musiikkiopisto muutti tiloihin vuonna 1974.http://www.hyvinkaakuvat.com/paikkasivut/keskusaukio.htm Vuonna 2017 Hyvinkään toimialajohtaja ilmoitti, että musiikkiopiston rakennus suojellaan ainakin sen ulkosivun osalta.https://www.aamuposti.fi/paikalliset/1632986 Rakennuksen takapihalla sijaitsee Suomen vanhimpiin asemanpuistoihin kuuluva Rautatieaseman puisto.

 Lähteet 

Luokka:Hyvinkään oppilaitokset
Luokka:Suomalaiset musiikkialan oppilaitokset
Luokka:Hyvinkään kulttuuri